CPANEL โชว์งบ Q2 ออลไทม์ไฮ! จ่อเซ็นงานเพิ่ม 200 ลบ. ดันแบ็กล็อกทะลุพันล้าน
CPANEL โชว์ผลประกอบการไตรมาส 2/65 ทำ “ออลไทม์ไฮ” รายได้ 104.27 ล้านบาท ฟากกำไร “นิวไฮ” ต่อเนื่องไตรมาสที่ 4 แย้มไตรมาส 3 โตดี จ่อเซ็นสัญญางานเพิ่ม 200 ล้านบาท หนุนแบ็กล็อก 1,172.40 ล้านบาท ทยอยรับรู้รายได้ภายใน 2 ปี
CPANEL โชว์ผลประกอบการไตรมาส 2/65 ทำ “ออลไทม์ไฮ” รายได้ 104.27 ล้านบาท ฟากกำไร “นิวไฮ” ต่อเนื่องไตรมาสที่ 4 แย้มไตรมาส 3 โตดี จ่อเซ็นสัญญางานเพิ่ม 200 ล้านบาท หนุนแบ็กล็อก 1,172.40 ล้านบาท ทยอยรับรู้รายได้ภายใน 2 ปี
10 ส.ค. 2565

นายชาคริต ทีปกรสุขเกษม กรรมการผู้จัดการ บริษัท ซีแพนเนล จำกัด (มหาชน) หรือ CPANEL ผู้ผลิตและจำหน่ายผลิตภัณฑ์แผ่นคอนกรีตสำเร็จรูป (Precast Concrete) ด้วยระบบอัตโนมัติ (Fully Automated Precast) ที่ใช้สำหรับงานก่อสร้างโครงการอสังหาริมทรัพย์ เปิดเผยถึง ผลประกอบการไตรมาส 2 ปี 2565 บริษัทมีรายได้รวม 104.27 ล้านบาทเพิ่มขึ้นจากช่วงเดียวกันปีก่อนที่มีรายได้รวม 70.92 ล้านบาท จำนวน 33.35 ล้านบาท หรือเพิ่มขึ้น 47.02% และสามารถทำกำไรนิวไฮเป็นไตรมาสที่ 4 มีกำไรสุทธิ 13.00 ล้านบาท เพิ่มขึ้นจากช่วงเดียวกันปีก่อนที่มีกำไรสุทธิ 5.37 ล้านบาท จำนวน 7.63 ล้านบาท หรือเพิ่มขึ้น 142.09%
ส่วนผลประกอบการครึ่งปีแรก 2565 บริษัทมีรายได้รวม 193.88 ล้านบาท เพิ่มขึ้นจากช่วงเดียวกันปีก่อนที่มีรายได้รวม 156.71  ล้านบาท จำนวน 37.17 ล้านบาท หรือเพิ่มขึ้น 23.71% และมีกำไรสุทธิ 24.61 ล้านบาท เพิ่มขึ้นจากช่วงเดียวกันปีก่อนที่มีกำไรสุทธิ 16.79  ล้านบาท จำนวน 7.82 ล้านบาท หรือเพิ่มขึ้น46.58% ทั้งนี้ ผลประกอบการปรับตัวดีขึ้น เนื่องจากบริษัทปรับปรุงระบบการผลิต ส่งผลให้สามารถผลิต Precast ได้มากขึ้นและส่งมอบงานได้เร็วขึ้น ตามความต้องการของลูกค้าที่เพิ่มขึ้นเช่นเดียวกัน
สำหรับทิศทางธุรกิจในช่วงไตรมาส 3/65 คาดว่าจะสามารถทำนิวไฮต่อเนื่อง จากระบบการผลิตที่มีประสิทธิภาพมากขึ้น โดยบริษัทมีงานที่จะส่งมอบให้ลูกค้าถึง 25 โครงการ อาทิ Britania กม 35, Noble Curve, SANSIRI (low rise condo) เป็นต้น
อีกทั้ง บริษัทอยู่ระหว่างรอเซ็นสัญญากับลูกค้าโครงการแนวราบ-แนวสูงเพิ่ม  6 ราย มูลค่ารวมกว่า 100 ล้านบาท ปัจจุบันบริษัทมีมูลค่างานในมือ (Backlog) ที่ 1,172.40 ล้านบาท ทยอยรับรู้รายได้ในปี 65-66